text: Fugle på auktion
  12 juni 2012 kl. 14.43
  En stor privat samling af udstoppede fugle skal på auktion hos Lauritz.com i Vejle.
  Samlingens 264 fugle tæller bla. en velvoksen kongeørn fra 1917, som stammer fra Frijsenborg og to fantastiske havørne, der for mere end 50 år siden svævede over Orebygård Gods.
  Auktionen finder sted den 19. juni.
  
  Samlet i over 60 år 
  Fuglesamlingen er opbygget af Povl Boholm. Han har opbygget den  siden slutningen af 1940erne og frem til 2010. En del af fuglene er kommet til fra venner og bekendte, som kendte Povl Boholms interesse for fugle.
  
  På mode 
  I øjeblikket er indretning med udstoppede dyr og trofæer på mode. I særdeleshed rovfuglene, der i dag ikke må jages, er eftertragtede. Både blandt indretningsarkitekter i New York, butiksstylister og folk med interesse for boligindretning generelt, har trenden peget i en retning: Invitér naturen indenfor.
  